**ZERGA-JAKINARAZPEN ELEKTRONIKOAK JASOTZEKO AHALORDETZEA.**

Web aplikazioaren bidez, eska daiteke Nafarroako Zerga Ogasunak igorritako zerga-jakinarazpen elektronikoak jasotzeko ahalordetzea.

Zehazki, aplikazio honek aukera emanen du:

* Ordezkaria izendatzeko
* Ahalordetzea onartzeko edo errefusatzeko
* Ordezkariaren izendapena kontsultatzeko eta baliogabetzeko
* Ahalordetzea kontsultatzeko eta hari uko egiteko
1. **Ordezkaria izendatzea.** Ordezkari bat izendatu ahal izateko, zergadunak jakinarazpen elektronikoen hartzaile gisa egon beharko du Nafarroako Foru Ogasuneko fitxategietan.

Ordezkari bakar bat izenda daiteke jakinarazpen elektronikoak jasotzearen ondorioetarako.

Ahalordetze bat tramitazio bidean egonik, beste bat eskatzen bada, inguruabar hori jakinaraziko zaizu eta, jarraituz gero, aurreko eskaera baliogabetuko da.

1. **Ahalordetzea onartzea edo errefusatzea.** Aukera honetan sartzean, onarpenaren zain dauden ordezkapen eskaera guztien zerrenda agertuko da. Nahi dituzunak onartu edo errefusatzen ahalko dituzu.
2. **Ordezkariaren izendapena kontsultatzea eta baliogabetzea**. Aukera hau hautatutakoan, zergadunak, zabalduko den pantaila batean, onartuak edo onarpenaren zain dauden ordezkapen eskaera guztiak ikusten ahalko ditu, eta haiek baliogabetzeko eskatzen ahalko du.
3. **Ahalordetzea kontsultatzea eta hari uko egitea.** Ahalordedunak indarrean dauden ahalordetzeak kontsultatzen ahalko ditu eta haiei uko egin. Ordezkapen zerrenda bat baino gehiago hauta daiteke eta haiei uko egin.